444 Hírlevelek Hírleveleink házhoz visznek mindent, amit tudni kell.

Úgy néz ki, hogy elkerülhetik Kőbánya-Kispestet a turisták, mert közvetlen buszjárat indul a Deák tér és a Liszt Ferenc repülőtér között. Eddig csak ideiglenesen volt direkt járat a belváros és a reptér között, például az uniós elnökségünk idején, legutóbb pedig 2015. októberben, amikor egy távközlési konferencia miatt járt kereken egy hétig a 200 K jelzésű járat, pár belvárosi megállóval. Annak papíron 45 perc volt a menetideje. (Kőbánya-Kispestről most 23 perc alatt lehet kiírni Ferihegyre, de böröndökkel át kell szállni metrón, mozgólépcsőn.)

A gond állítólag az volt eddig, hogy a BKK engedélye kell egy ilyen járat indításához, azt nem adták ki, de nem is indítottak sajátot. Hogy mikor indul a járat, azt holnap árulják el a sajtónak, ahogy azt is, hogy ez csak vizes világbajnokság idején lesz így, vagy marad a későbbiekben is.